บังคับคดีติว รับกม.ใหม่ ประกันธุรกิจ
กรมบังคับคดีติวเข้มออกคู่มือยึดทรัพย์หลักประกันทางธุรกิจ พร้อมรับกฎหมายใหม่มีผลบังคับใช้วันที่ 2 ก.ค.นี้
2 ก.ค. 2559

โพสต์ทูเดย์ - กรมบังคับคดีติวเข้มออกคู่มือยึดทรัพย์หลักประกันทางธุรกิจ พร้อมรับกฎหมายใหม่มีผลบังคับใช้วันที่ 2 ก.ค.นี้
น.ส.รื่นวดี สุวรรณมงคล อธิบดีกรมบังคับคดี เปิดเผยว่า กรมบังคับคดีได้มีการออกแนวปฏิบัติและติวเข้มเจ้าหน้าที่บังคับคดีในการบังคับคดีแพ่งเกี่ยวกับหลักประกันทางธุรกิจ ซึ่งกฎหมายจะมีผลบังคับใช้วันที่ 2 ก.ค. 2559 
ทั้งนี้ เมื่อเปิดวันทำการวันแรกวันที่ 4 ก.ค.นี้ กรมบังคับคดีสามารถที่จะดำเนินการตามกฎหมายใหม่ได้ทันที โดยหากมีเจ้าหนี้ตามคำพิพากษายื่นคำร้องขอยึดอายัดทรัพยสินต่อเจ้าหน้าที่พนักงานบังคับคดี จะมีการตรวจสอบข้อมูลในระบบคอมพิวเตอร์ของสำนักงานทะเบียนประกันทางธุรกิจ (www.dbd.go.th) ว่าเป็นหลักประกันธุรกิจหรือไม่ ซึ่งหากตรวจสอบพบว่าทรัพย์สินที่จะยึดหรืออายัดเป็นหลักประกันทางธุรกิจให้ประทับตรา “จดทะเบียนเป็นหลักทรัพย์หลักประกันทางธุรกิจ” ไว้บนคำร้องให้ชัดเจน ส่งเรื่องให้เจ้าพนักงานบังคัคดีดำเนินการต่อไป
สำหรับขั้นตอนการขายทอดตลาดทรัพย์สิน ซึ่งเป็นหลักประกันทางธุรกิจให้เจ้าหน้าที่บังคับคดีส่งประกาศขายทอดตลาดให้ผู้รับหลักประกันทราบด้วย
อย่างไรก็ตาม ในระหว่างที่กิจการอยู่ในความครอบครองของเจ้าพนักงานบังคับคดีในฐานะผู้บังคับหลักประกันชั่วคราวมีอำนาจบำรุงรักษา จัดการ และดำเนินกิจการที่เป็นหลักประกัน จำหน่ายจ่ายโอน ให้เช่า ชำระหนี้หรือก่อหนี้ได้เท่าที่จำเป็นเพื่อให้กิจการดำเนินก่อนได้